*Projekts*

**LATVIJAS REPUBLIKAS MINISTRU KABINETS**

|  |  |
| --- | --- |
| 2014. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Par finansējuma piešķiršanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai**

1. Finanšu ministrijai, sagatavojot priekšlikumus likumprojektam „Par valsts budžetu 2015.gadam”, paredzēt ilgtermiņa saistības valsts akciju sabiedrībai „Valsts nekustamie īpašumi” ēku Miera ielā 58A, Rīgā, būvniecības projekta izdevumu segšanai 2015.gadā 2 818 880 *euro* apmērā.

1. Kultūras ministrijai, sagatavojot un iesniedzot Finanšu ministrijā priekšlikumus likumprojektam „Par valsts budžetu 2015.gadam”, paredzēt finansējumu 2015.gadā un ilgtermiņa saistības turpmākajiem gadiem:
   1. ilgtermiņa saistībām nekustamā īpašuma daļas (nekustamā īpašuma kadastra Nr. 0100 026 0056) Miera ielā 58A, Rīgā, nomas maksas izdevumu segšanai valsts akciju sabiedrībai „Valsts nekustamie īpašumi” 2015.gadā 126 923 *euro,*  2016.gadā 217 583 *euro* un 2017.gadā 126 923 *euro* apmērā;
   2. nekustamā īpašuma daļas (nekustamā īpašuma kadastra Nr. 0100 026 0056) Miera ielā 58A, Rīgā, apkures izdevumu segšanai 2015.gadā 49 022 *euro*,2016.gadā 112 915 *euro,* un 2017.gadā63 894 *euro* apmērā;
   3. pārcelšanās izdevumu un aprīkojuma iegādes izdevumu segšanai, tai skaitā:
      1. pārcelšanās (no Lāčplēša ielas 25, Rīgā, uz Miera ielu 58A, Rīgā) izdevumu segšanai 2015.gadā 30 552 *euro* apmērā;
      2. aprīkojuma (Miera ielā 58A, Rīgā) iegādes izdevumu segšanai 2015.gadā246 742 *euro* apmērā.

3. Finanšu ministrijai (valsts akciju sabiedrībai „Valsts nekustamie īpašumi”):

3.1. nodrošināt ēku Miera ielā 58A, Rīgā, būvniecības darbu pabeigšanu līdz 2015.gada 1.jūnijam, nosakot, ka plānotais ēku nomas līguma sākuma termiņš ir 2015.gada 2.jūnijs;

3.2. ja pēc tehniskā projekta izstrādes, pirms būvniecības līguma noslēgšanas vai būvniecības darbu laikā būvniecības un citu pārvaldīšanas provizorisko izdevumu apmērs mainās, iesniegt Ministru kabinetā rīkojuma projektu par šā rīkojuma 1.punktā minēto ilgtermiņa saistību precizēšanu;

3.3. piecu mēnešu laikā pēc šā rīkojuma 3.1.apakšpunktā minētā uzdevuma izpildes iesniegt Kultūras ministrijā informāciju par šā rīkojuma 2.1.apakšpunktā minētās provizoriskās nomas maksas apmēra precizēšanu atbilstoši valsts akciju sabiedrības „Valsts nekustamie īpašumi” faktiskajiem nomas objekta pārvaldīšanas izdevumiem.

1. Kultūras ministrijai pēc šā rīkojuma 3.3.apakšpunktā minētā uzdevuma izpildes triju mēnešu laikā iesniegt Ministru kabinetā rīkojuma projektu par šā rīkojuma 2.1.apakšpunktā minēto izdevumu precizēšanu.
2. Atzīt par spēku zaudējušu Ministru kabineta 2013.gada 18.jūnija rīkojumu Nr.251 „Par finansējuma piešķiršanu ēkas Miera ielā 58A, Rīgā, būvniecības projekta un nomas maksas izdevumu segšanai un ēkas Lāčplēša ielā 25, Rīgā, rekonstrukcijas ietvaros veicamo pārcelšanās un aprīkojuma iegādes izdevumu segšanai” (Latvijas Vēstnesis, 2013, 118., 189.nr.).

Ministru prezidente L.Straujuma

Kultūras ministre D.Melbārde

Vīza: Valsts sekretārs G.Puķītis

2014.02.10. 12:56

A.Gulbe

Tālr. 67024698

[Aiga.Gulbe@vni.lv](mailto:Aiga.Gulbe@vni.lv)

L.Plakane

Tālr. 67330258

[Laila.Plakane@km.gov.lv](mailto:Laila.Plakane@km.gov.lv)